ನವಿಲ್ ಕೋಳಿ ಪಡೆ! ನೀವೆಂದಾದರೂ ನೋಡಿದ್ದೀರಾ ಕುಕ್ಕುಟ ಮಯೂರ ಕಾಳಗ ? ನವಿಲೇನೋ ಕುಣಿಬೇಕು, ಕೋಗಿಲೆಯು ಹಾಡಬೇಕು.. ಇದು ಕನ್ನಡ ಚಿತ್ರವೊಂದರ ಜನಪ್ರಿಯ ಗೀತೆ. ಹೌದು, ಗಂಡು ನವಿಲು ತನ್ನ ಸಂಗಾತಿಯನ್ನು ಆಕರ್ಷಿಸಲು ಗರಿಬಿಚ್ಟಿ ಕುಣಿಯುವುದನ್ನು ನೋಡುವುದೇ ಒಂದು ಚೆಂದ. ಇನ್ನು ಹುಂಜ ಕಾಳಗಕ್ಕೆ ಫೇಮಸ್, ಕರಾವಳಿ ಭಾಗದಲ್ಲಿ ಕೋರ್ದ ಕಟ್ಟ, ಕೋಳಿ ಪಡೆ ಹೆಸರಿನಲ್ಲಿ ಹುಂಜಗಳ ಕಾಳಗ ನಡೆಯುತ್ತದೆ. ಆದರೆ ಕೊರೊನಾದ ಎಫೆಕ್ಟೋ ಏನೋ, ಗೊತ್ತಿಲ್ಲ! ಇಲ್ಲಿ ನೋಡಿ, ಹುಂಜ ಮತ್ತು ಗಂಡು ನವಿಲು ಫೈಟ್ ಗೆ ಇಳಿದು ಬಿಟ್ಟಿವೆ. ಈ ನವಿಲಿನ ಮೇಲೆ ನಮ್ ಹುಂಜಕ್ಕೆ ಅದೇಕೆ ಇಷ್ಟು ಸಿಟ್ಟೋ ಗೊತ್ತಿಲ್ಲ ಮಾರ್ರೆ. ಅಂತೂ ಇವೆರಡೂ ಭರ್ಜರಿ ಫೈಟ್ ಗೆ ಇಳಿದುಬಿಟ್ಟಿವೆ. ಮತ್ತೆ ನಮ್ ಹುಂಜದ ಕಡೆ ಒಬ್ರು ಎಕ್ಸ್ಟ್ರಾ ಪ್ಲೇಯರ್ರೂ ಇದ್ದಾರೆ ನೋಡಿ. ಒಟ್ಟಿನಲ್ಲಿ ಈ ಕೊರೊನಾ ಬಂದು ಈ ಸಲ ಜಾತ್ರೆ, ಕೋಲ, ಕೋಳಿಪಡೆಗಳೆಲ್ಲಾ ನಿಂತ ಮೇಲೆ ನಮ್ ಹುಂಜಕ್ಕೆ ಬೇಜಾರಾಗಿ ಮುಂದಿನ್ ವರ್ಷಕ್ಕೆ ನೆಟ್ ಪ್ರಾಕ್ಟೀಸ್ ಮಾಡ್ತಿರ್ಬೇಕು ಅಲ್ವಾ..!?